b'\n_START_ARTICLE_\nHudi\xc4\x8dev most (legenda)\n_START_SECTION_\nAnaliza\n_START_PARAGRAPH_\nLegenda pripoveduje o delavcih, ki so gradili most do ve\xc4\x8dera, zjutraj pa je bilo vse podrto. Nato je nekdo rekel, naj most kar hudi\xc4\x8d sam dela. In hudi\xc4\x8d je za\xc4\x8del delati most, v zameno pa zahteval prvo du\xc5\xa1o, ki ga bo pre\xc4\x8dkala. Eden od kmetov je imel psa in tako se mu je porodila ideja, da bo \xc4\x8dez most vrgel tele\xc4\x8djo kost, pes pa bo sko\xc4\x8dil za njo. Tako je hudi\xc4\x8d dobil pasjo du\xc5\xa1o. Od jeze je zamahnil z repom in podrl ograjo. Most pa \xc5\xa1e danes stoji._NEWLINE_Pripovedovalec je tretjeosebni ali vsevedni. Knji\xc5\xbeevni prostor in \xc4\x8das nista poznana. \xc4\x8casovno lahko opredelimo le gradnjo mostu (gradili so do ve\xc4\x8dera, zjutraj je bil most poru\xc5\xa1en). Glavna knji\xc5\xbeevna oseba je hudi\xc4\x8d, stranske osebe pa delavci, kmet in njegov pes. Motiv za dogajanje sta gradnja mostu in darovanje du\xc5\xa1e hudi\xc4\x8du kot pla\xc4\x8dilo.\n_START_SECTION_\nMotivno-tematske povezave\n_START_PARAGRAPH_\nMotivno-tematske povezave z legendo o Hudi\xc4\x8devem mostu lahko zasledimo tako v slovenski kot tudi svetovni mladinski knji\xc5\xbeevnosti.'